รมว.คลังไม่สิ้นหวังเศรษฐกิจไทย เชื่อโตได้ 3.5-4.5%
รมว.คลังไม่สิ้นหวังเศรษฐกิจไทย เชื่อโตได้ 3.5-4.5% ดันเงินลงทุนรัฐ รัฐวิสาหกิจ และสัมปานเอกชน รวม 1.9 ล้านล้าน ดันเศรษฐกิจ 65
20 ม.ค. 2565

นายอาคม เติมพิทยาไพสิฐ รมว.การคลัง กล่าวว่า เศรษฐกิจไทยในปี 2565 จะขยายตัวได้ 3.5-4.5% โดยมีแรงขับเคลื่อนสำคัญ จากภาคการส่งออก ภาคการท่องเที่ยว และเงินลงทุนจากภาครัฐ รวมกว่า 1.9 ล้านล้านบาท จากงบลงทุนในปีงบประมาณ 2565 จำนวน 6 แสนล้านบาท งบลงทุนของรัฐวิสาหกิจอีก 3 แสนล้านบาท และเม็ดเงินจากการให้สัมปทานการลงทุนในพื้นที่อีอีซี ซึ่งมีการลงทุนในโครงการสำคัญ อาทิ โครงการก่อสร้างสนามบิน ท่าเรือ เป็นต้น อีกกว่า 1 ล้านล้านบาท ส่วนความท้าทายในปี 2565 ได้แก่1. การคงอยู่ของโควิด-19 โอมิครอน ที่ยังไม่สามารถประเมินได้ว่าจะระบาดนานแค่ไหน2. การขาดแคลนแรงงาน ที่คาดว่าอาจจะเห็นได้ชัดเจนในช่วงครึ่งแรกของปีนี้3. ปัญหาอัตราเงินเฟ้อปรับตัวสูงขึ้น ซึ่งคาดว่าจะเป็นสถานการณ์ชั่วคราวในช่วงครึ่งปีแรกเท่านั้น จากราคาอาหารและราคาพลังงานที่ปรับเพิ่มสูงขึ้น“ที่ถามกันว่าปีนี้จะเป็นปีแห่งความหวังหรือความฝันนั้น จริง ๆ แล้วผมก็อยากให้เป็นเรื่องของความหวัง เพื่อที่จะได้มีแรงขับเคลื่อนให้เศรษฐกิจไทยโตได้ในระดับ 3.5-4.5% นั่นเป็นสิ่งที่รัฐบาลมีความตั้งใจในการดูแลเศรษฐกิจทั้งในระยะสั้นและระยะยาวต่อไป” นายอาคม กล่าว